 Greyhound Cafe ร้านอาหารเก๋ๆของ Greyhound 
แบรนด์เสื้อผ้าไทยชื่อดัง ขยายธุรกิจมาทำคาเฟ่ 
ที่ได้รับความนิยมไม่แพ้ร้านเสื้อเลยครับ

 ร้านอาหารง่ายๆ บรรยากาศทันสมัย เรียบหรูดูดี 
มีแนว เมนูอาหารเครื่องดื่ม ขนมหวานครบๆ


☆ Chicken Liver Pâté
 ตับไก่บดเนื้อเนียนละเอียด ผสมคอนยัคกลิ่นหอม
ด้านบนมีมะกอกดำกับพริกไทยอ่อน อร่อยไม่คาว 
เสิร์ฟพร้อมขนมปังปิ้ง เลือกได้ว่าจะเอาขนมปังขาวหรือโฮลวีต ถือว่าเป็นเมนูเด็ดของร้านเลย

☆ Fried Marinated Salmon Toro
 แซลมอนส่วนท้องติดหนังเนื้อมันๆ หั่นเป็นชิ้นยาว 
หมักกับเครื่องปรุงแล้วเอาไปทอดพร้อมกระเทียม 
หนังกรอบ เนื้อนุ่ม รสเค็มนิดๆ บีบมะนาวกินเปล่าๆ 
หรือจะกินจิ้มซอส 3อย่างก็อร่อยเข้ากัน


 สรุปว่าอาหารง่ายๆ ทำออกมารสชาติดี มีลูกเล่น 
อาหารไม่ช้า ราคาสูงหน่อย แต่ก็คุ้มกับบรรยากาศ 
ติตรงพนักงานทุกสาขา หน้าตาบึ้งตึงเป็นมาตรฐาน
เป็นอีกร้านที่แวะมานั่งกินได้เรื่อยๆครับ

